

RĪGAS 31. VIDUSSKOLA

Skuju iela 11, Rīga, LV-1015, tālrunis 67474721, e-pasts: [r31vs@riga.lv](mailto:r31vs@riga.lv)

IEKŠĒJIE NOTEIKUMI

Rīgā

|  |  |
| --- | --- |
| 04.09.2024. | Nr.VS31-24-10-nts |

# Rīgas 31.vidusskolas skolēnu mācību sasniegumu vērtēšanas kārtība

*Izdoti saskaņā ar Vispārējās izglītības likuma 10.panta trešās daļas 2.punktu, Ministru kabineta 2018.gada 27.novembra noteikumu Nr.747 “Noteikumi par valsts*

*pamatizglītības standartu un pamatizglītības programmu paraugiem” 15.punktu, Ministru kabineta 2019.gada 3.septembra noteikumu Nr.416 ”Noteikumi par valsts vispārējās vidējās izglītības standartu, mācību priekšmetu*

*standartiem un izglītības programmu paraugiem” 20.punktu*

# Vispārīgie jautājumi

1. Iekšējie noteikumi (turpmāk – Noteikumi) nosaka Rīgas 31.vidusskolas (turpmāk – Skola) skolēnu mācību sasniegumu vērtēšanas kārtību un organizāciju skolā, nodrošinot skolēnu snieguma vērtēšanu atbilstoši normatīvo aktu prasībām.
2. Skolēnu mācību sasniegumu vērtēšanas mērķi ir:
   1. veidot vienotu pieeju vērtēšanai kā integrētai izglītības procesa sastāvdaļai skolā;
   2. iegūt objektīvu un profesionālu skolēna kompetenču (zināšanu, prasmju, attieksmju) un paveiktā darba līmeņa konkrētā tēmā un laikā konkrētā mācību priekšmetā snieguma raksturojumu;
   3. iegūt iespējami precīzu atgriezenisko saiti un informāciju, lai varētu uzlabot mācīšanu un mācīšanos;
   4. veidot skolēnam vērtējošu attieksmi un atbildību par savu veicamo mācību darbu;
   5. attīstīt skolēnam prasmi plānot savu mācību darbu.
3. Skolēnu mācību sasniegumu vērtēšanas uzdevumi:
   1. sekmēt skolēnu atbildību par sasniedzamo rezultātu mācību procesā;
   2. sniegt skolotājam informāciju par mācīšanas kvalitāti un nepieciešamajiem uzlabojumiem;
   3. veicināt regulāru atgriezenisko saiti par skolēnu sasniedzamajiem rezultātiem un mācīšanos;
   4. izvērtēt skolēna mācību snieguma un izaugsmes dinamiku.
4. Izglītības vērtēšanas pamatprincipus un kārtību, mācību sasniegumu vērtēšanas formas un metodiskos paņēmienus nosaka Ministru kabineta noteikumi.
5. Mācību sasniegumu vērtēšanas veidiem (formatīvās, diagnosticējošās un summatīvās) atbilstošo pārbaudes darbu apjomu, skaitu, izpildes laiku un vērtēšanas kritērijus nosaka mācību priekšmeta skolotājs, ievērojot Skolas īstenoto izglītības programmu, attiecīgā mācību priekšmeta programmu un šos Noteikumus.
6. Skola ievieto un aktualizē Noteikumus Skolas tīmekļa vietnē un informācijas stendā Skolas telpās.

# Mācību sasniegumu vērtēšanas plānošana un organizēšana

1. Lai skolēns saņemtu atgriezenisko saiti par savu sniegumu un uzlabotu mācīšanos, skolotājs veic formatīvo vērtēšanu. Skolotājs formatīvās vērtēšanas rezultātus skolvadības sistēmas “E-klase” (turpmāk – E-klase) atzīmē ar “i” (ieskaitīts) vai “ni” (neieskaitīts), izteiktus procentos, apguves līmeņos 1.- 3.klasei.
2. Ja skolotājs organizē diagnosticējošo darbu, tad tā rezultātus E-klases žurnālā atzīmē, izteiktus procentos.
3. Mācību priekšmeta skolotājs summatīvo vērtēšanu veic, paredzot mācību satura tēmas noslēguma/tēmas daļas pārbaudes darbu (turpmāk – Tēmas pārbaudes darbs), kas var būt rakstisks pārbaudes darbs, domraksts, projekta darbs, pētniecisks vai laboratorijas darbs, radošs darbs, kombinēts darbs, kas sastāv no vairākām daļām.
4. Summatīvajā vērtēšanā skolotājs nodrošina skolēna mācību sniegumu vērtējumu 10 ballu skalā, izmantojot vienotas vērtēšanas kritēriju grupas (skat. 1. pielikumu), 1.-3. klasei vērtējums izteikts līmeņos – sācis apgūt (S); turpina apgūt (T); apguvis (A); apguvis padziļināti (P).
5. Summatīvo vērtējumu skolēnam var izlikt par piedalīšanos un iegūto rezultātu mācību priekšmetu olimpiādēs, konkursos, sacensībās:

11.1. par godalgotu vietu un atzinību, izvērtējot skolēna ieguldījumu, skolotājs ir tiesīgs skolēnam piešķirt vērtējumu no 8 līdz 10 ballēm;

11.2. summatīvo vērtējumu, kurš saņemts par mācību priekšmeta olimpiādi vai konkursu, skolotājs fiksē E-klasē tam paredzētajā ailē.

1. Mēneša sākumā vai uzsākot jaunu tematu, mācību priekšmeta skolotājs informē skolēnus par plānotajiem Tēmas pārbaudes darbiem.
2. Tēmas pārbaudes darbu norises laikus nosaka priekšmeta skolotājs un datumus ievada vienotajā skolas pārbaudes darbu grafikā.
3. Vienā dienā klasei Tēmas pārbaudes darbus drīkst plānot ne vairāk kā divos mācību priekšmetos.
4. Izmaiņas Tēmas pārbaudes darbu laikos var veikt mācību priekšmeta skolotājs, par to informējot skolēnus vismaz piecas darba dienas pirms Tēmas pārbaudes darba.
5. Mācību gada pēdējās divās nedēļās Tēmas pārbaudes darbi netiek plānoti.
6. Pirms Tēmas pārbaudes darba norises skolotājs iepazīstina skolēnus ar vērtēšanas kritērijiem.

18. Skolēnam jāpilda visi paredzētie Tēmas pārbaudes darbi.

1. Tēmas pārbaudes darbu skolēns drīkst pildīt vienu reizi.
2. Ja skolēns nav piedalījies Tēmas pārbaudes darbā, E-klases žurnālā fiksē skolēna mācību priekšmeta stundas kavējumu (“n”) un Tēmas pārbaudes darba neizpildi (“nv”). Divu nedēļu laikā pēc atgriešanās no prombūtnes skolēnam jāpilda līdzvērtīgs darbs ar mācību priekšmeta skolotāju saskaņotā laikā.
3. Direktora vietnieks izglītības jomā var pagarināt Noteikumu 18.punktā minētā Tēmas pārbaudes darba izpildes termiņu, ja skolēns iesniedz pamatotu lūgumu.
4. Apzīmējumu “nav vērtējuma” (“nv”) E-klases žurnālā lieto:
   * ja skolēns nav piedalījies mācību stundā, kurā notiek Tēmas pārbaudes darbs;
   * ja skolēns ir piedalījies mācību stundā, bet nav iesniedzis darbu;
   * ja rakstiskais Tēmas pārbaudes darbs nav pildīts atbilstoši prasībām – nav rakstīts ar zilu vai melnu pildspalvu, ja ir izmantots zīmulis (to drīkst lietot tikai zīmējumos) vai korektors, dzēšamā pildspalva, ja izpildīts nesalasāmā vai grūti salasāmā rokrakstā;
   * ja Tēmas pārbaudes darbs satur tematam neatbilstošu saturu, komentārus, uzrakstus, zīmējumus;
   * ja skolēns iesniedz estētiski neglītu darbu - saburzīts, ieplēsts, netīrs, pārāk sasvītrots;
   * ja tiek konstatēts, ka Tēmas pārbaudes darbs nav veikts patstāvīgi vai ir konstatēts plaģiātisms.

22. Pārbaudes darba izpildes laikā pie skolēna nedrīkst atrasties jebkāda veida elektroniskās saziņas līdzekļi (piemēram, mobilais telefons, iPad, iPhone, viedpulkstenis, austiņas u.c.), izņemot gadījumus, kad tas nepieciešams darba veikšanai un to nosaka attiecīgā mācību priekšmeta skolotājs. Elektronisko saziņas ierīci novieto skolotāja norādītajā vietā.

1. Ja skolēns ilgstoši un attaisnoti nav piedalījies mācību procesā, skola var piemērot individuālu mācību satura apguves un novērtēšanas plānu.
2. Ja Tēmas pārbaudes darba izpildes laikā tiek konstatēta neatļautu palīglīdzekļu izmantošana vai konstatēts, ka darbs nav veikts patstāvīgi (uzdevumi vai to daļas vairākiem skolēniem veikti vienveidīgi), skolotājs attiecīgo daļu vai konkrēto uzdevumu vērtē ar “0” punktiem. Skolēns pēc skolotāja atļaujas saņemšanas drīkst turpināt pildīt darbu.
3. Izliekot gada vērtējumu mācību priekšmetā, skolotājiem:
   * 1.-3. klasēs summatīvo vērtējumu izlikt mācību gada beigās attiecībā pret katru sasniedzamo rezultātu, to izsakot apguves līmeņos. E-klases žurnālā apguves līmeņu atspoguļošanai izmantot saīsinājumus S, T, A, P;
   * 4.-9. klasēs summatīvo vērtējumu izlikt mācību gada beigās;
   * 10.-12. klasēs summatīvo vērtējumu izlikt mācību priekšmeta kursa apguves noslēgumā un mācību gada beigās par apgūtā kursa daļu, ja kursa īstenošana turpinās arī nākamajā gadā.
4. Izliekot gada vai kursa vērtējumu, piemēro vidējā vērtējuma noapaļošanas principu. Ja skolēns nav veicis vairāk kā 50% no formatīvās vērtēšanas darbiem, tad skolotājs minēto principu var nepiemērot.
5. Skolēns iegūst apzīmējumu “nv” mācību priekšmetā gadā vai kursā, ja kaut vienā Tēmas pārbaudes darbā nav iegūts vērtējums.

**III Mācību sasniegumu vērtējumu paziņošana**

28. Tēmas pārbaudes darba rezultātus skolēniem paziņo un vērtējumus ieliek E-klases žurnālā ne vēlāk kā septiņu darba dienu laikā pēc pārbaudes darba norises.

1. Divas nedēļas pirms mācību gada noslēguma izliek starpvērtējumu mācību priekšmetā.
2. Skolotājs Tēmas pārbaudes darba rezultātus analizē, pirms tam izsniedzot skolēniem izlaboto darbu. Pēc darba analīzes skolēnam darbs jānodod, ja skolotājs nolemj skolēna Tēmas pārbaudes darbu uzglabāt līdz mācību gada beigām.

# IV Mācību sasniegumu vērtējuma pārskatīšana

1. Skolēnam ir tiesības trīs darba dienu laikā pēc Tēmas pārbaudes darba vērtējuma paziņošanas lūgt skolotājam sniegt individuālu skaidrojumu par pārbaudes darba vērtējumu.
2. Ja mācību gada noslēgumā vērtējums mācību priekšmetā (kursā) izšķiras vienas balles robežās, pedagogs var piedāvāt skolēnam iespēju demonstrēt sniegumu, veicot kombinētu pārbaudes darbu. Par pārbaudes darba laiku informē skolēnu ne vēlāk kā piecas dienas pirms darba norises.
3. Ja mācību gada noslēgumā skolēns izsaka vēlēšanos uzlabot vērtējumu, pedagogs var piedāvāt kombinētu pārbaudes darbu, kas ietver būtiskāko mācību gada sasniedzamo rezultātu pārbaudi mācību priekšmetā (kursā). Šajā darbā iegūtā vērtējuma svars ir 70 % pret iepriekš iegūto vērtējumu gadā.

# V Noslēguma jautājumi

1. Noteikumi stājas spēkā ar to pieņemšanas brīdi.
2. Atzīt par spēku zaudējušiem Skolas 17.10.2023. iekšējos noteikumus Nr.VS31-23-9-nts ,,Rīgas 31.vidusskolas skolēnu mācību sasniegumu vērtēšanas kartība” (*ar grozījumiem, kas izdarīti ar Rīgas 31.vidusskolas 09.01.2024. iekšējiem noteikumiem Nr.VS31-24-1-nts*)

|  |  |
| --- | --- |
| Direktore | D.Retiga-Kudelenska |
|  |  |

Kākere 67474726

1. pielikums

Rīgas 31.vidusskolas iekšējiem noteikumiem

“Rīgas 31.vidusskolas skolēnu

mācību sasniegumu vērtēšanas kārtība”

Snieguma līmeņu apraksts skolēnu mācību sasniegumu vērtēšanai

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Snieguma līmenis | Sācis apgūt | | | | Turpina apgūt | | Apguvis | | Apguvis padziļināti | |
| Balles | 1–2 | | 3–4 | | 5–6 | | 7–8 | | 9–10 | |
| Apguves procenti | 10–  15% | 16–  20% | 21–  33% | 34–  40% | 41–56% | 57–66% | 67–76% | 77–86% | 87–95% | 96–100% |
| Kritēriji | | | | | | | | | | |
| Demonstrēto zināšanu, izpratnes, prasmju  mācību jomā un caurviju prasmju apjoms un  kvalitāte | Skolēns, demonstrējot sniegumu, izmanto vienu atbilstošu ideju vai  prasmi situācijā, kurā ir šaurs disciplinārs /  mācību jomas konteksts. | | | | Skolēns, demonstrējot sniegumu,  izmanto vairākas savstarpēji  nesaistītas idejas vai prasmes šaurā disciplinārā /  mācību jomas kontekstā. | | Skolēns,  demonstrējot sniegumu, kurā  izmanto vairākas idejas vai prasmes, veido  savstarpējas sakarības  disciplinārā / mācību jomas kontekstā. | | Skolēns,  demonstrējot sniegumu, kurā  izmanto vairākas atbilstošas idejas vai prasmes no  dažādām disciplīnām / mācību jomām,  veido savstarpējas sakarības un vispārina. | |
| Atbalsta  nepieciešamība | Skolēns, demonstrējot sniegumu, lieto doto vai jau zināmu paņēmienu ar pieejamo atbalstu. | | | | Skolēns,  demonstrējot sniegumu,  patstāvīgi lieto zināmu  paņēmienu. | | Skolēns, demonstrējot sniegumu,  izvēlas un  patstāvīgi lieto atbilstošu  paņēmienu vai pierakstu. | | Skolēns,  demonstrējot sniegumu, izvēlas un patstāvīgi lieto atbilstošu  paņēmienu un, ja nepieciešams,  pielāgo to. | |
| Spēja lietot apgūto tipveida un nepazīstamā situācijā | Skolēns demonstrē sniegumu zināmā tipveida situācijā. | | | | Skolēns  demonstrē sniegumu gan zināmā tipveida situācijā, gan  mazāk zināmā situācijā. | | Skolēns demonstrē sniegumu gan zināmā tipveida situācijā, gan  nepazīstamā situācijā. | | Skolēns demonstrē sniegumu gan  zināmā tipveida situācijā, gan  nepazīstamā, gan starpdisciplinārā situācijā. | |